Jy kan met meeste vrugte en room ’n gestolde vorm maak vir nagereg. Dit is meer algemeen bekend as ’n moes (mousse).
Aarbeie is tans volop so hier is ’n resep vir aarbei-mousse. Dieselfde resep kan gebruik word vir braambessies of appelkose. Jy het ten minste een koppie fyngedrukte vrug nodig.
Maak die aarbeie skoon, verwyder die stingels en druk dit fyn. Jy moet dit verkieslik deur ’n sif druk. Jy kan dit versoet met ’n bietjie suiker as jy wil.
Die verhouding tussen room en vrugte moet 2 tot 1 wees. Jy gebruik dus 2 koppies room vir elke koppie vrugte.
Dop die mousse uit op ’n bord en pak vars aarbeie rondom vir versiering. Hierdie aarbeie kan jy vooraf in likeur week.